Innbyggerne i Rwanda og Burundi tilhører tre forskjellige etniske grupper: hutu, tutsi, og twa (et pygméfolk). At disse gruppene snakker det samme språket, kan være et resultat av at hutuene utgjør en stor majoritet av folket, og at de andre gruppene assimilerte seg og tok til seg hutuenes språk. Et annet alternativ er at forskjellen mellom hutuer og tutsier er feil, og at de egentlig er folkeslag som har blitt delt i to på en kunstig måte.